Perussuomalaisten vaasalainen kaupunginvaltuutettu Risto Helin on lahjoittanut Hitler-kellon uusnatsien kerholle. Asia käy ilmi Image-lehden torstaina julkaisemasta jutusta Vaasassa toimivasta kerhosta.

Yle Österbottenin tavoittama Helin ei näe asiassa mitään väärää, vaan toteaa olevansa tavallinen henkilö, joka voi tehdä mitä haluaa.

- En ole rasisti enkä natsisti. Ei ole mitään eroa, olisinko antanut kellon, jossa on Stalinin tai Maon kuva, Helin kertoo.

Perussuomalaisten vaasalainen kansanedustaja ja kaupunginvaltuutettu Maria Tolppanen on järkyttynyt tiedosta ja aikoo ottaa sen esiin Helinin kanssa, mutta myös puolueen paikallisyhdistyksessä sekä Helsingissä.

- Tämä ei ole mikään tavallinen asia, Tolppanen toteaa.

Lahjan vastaanottanut kerho toimii Vaasan Klemettilässä. Image seurasi heidän toimintaansa viikonlopun ajan.